coD.V. 
BEKKER: 
che ne nous prisse rien, aingois se uet gabant 
de nous. or feisons si che ao deseuremant 
nul iugleour de nous male gancon ne cant.” 
“sire” dient Lumbars, “ par dieu l’onipotent, 
miel uolomes morir che l’emperer se uant 
de nous. ains le ferons etre reconoisant 
de la folle response e dou fol mandemant 
g’iil nous tramist ier soir par suen fol pensemant; 
ond cescun de nous est encor bien remenbrant.” 
A cist mot cescun d’eus reprist suen garnimant, 
e Francois lour donerent l’asaut isnelemant 
A la sbare as Lombars par tre mout mautalant. 
mes Lombars ne firent ne uilt@ ne semblant 
che de lour docousent le uailement d’un gant: 
ains se defendoient par si fer ardimant 
che Francois disoient entr eus comunelmant 
che meis ne ueirent gient fer tiel defensemant. 
L’asaut fu merueilous: anc tiel ne fu ueus. 
car Francois ietoient lour esplis amolus 
outre tot la grand sbare, ond maint furent ferus. 
mes Tiois se hasterent de l’asailir trou plus 
pour uenzier ceus d’auant, che estoient confondus. 
mes li Lombars por ce ne furent mie esperdus: 
car couers estoient ens la sbare e reclus, 
e se defendoient as dars e as splis agus; 
e ceus as lonces lances, com homes proueus, 
lour lances ficoient deshors par maint pertus; 
ond deors oucistrent maint buens detries crenus. 
Bertran li iencois, che fu sage e cremus, 
auoit o soi dis mille balistriers esleus. 
IA ou il uit Vensagne de Garllon le barbus, 
fist bersier tot ensanble celour par tiel uertus 
che maint homes feirent fausier e maint escus, 
e maint aubers ausi qe estoient ciers uendus. 
qand Francois se furent de cist feit porceus, 
